Mašinska industrija
Mašinska industrija ili strojarska industrija ili pojednostavljeno mašinogradnja / strojogradnja je grana teške industrije. 

Mašinogradnja je privredna aktivnost koja se bavi proizvodnjom mašina, uređaja i transportnih sredstava, od kojih se neka koriste kao sredstva za rad, a neka kao predmeti široke potrošnje.

Karakteristike 
U mašinogradnju se  ponekad se ubrajaju i aktivnosti vezane uz elektroindustriju (elektromašinogradnja) i brodogradnju, ali se u užem smislu pod mašinogradnjom podrazumjeva proizvodnja mašina za transmisiju i korištenje mehaničke energije, motora i turbina, pumpi i kompresora, slavina i ventila, ležajeva, kao i transmisijskih i pogonskih elemenata, industrijskih peći i plamenika. 
Pored tog u nju se ubraja i proizvodnja; liftova i transportera, rashladne i ventilacijske opreme, mašina za generalnu namjenu, kao i onih za poljoprivredu i šumarstvo, alatnih mašina, mašina za metalurgiju, rudnike, kamenolome i građevinarstvo, lprehrambenu, ltekstilnu, papirnu i grafičku industriju i industriju oružja i municije, uz proizvodnju aparata za kućanstvo, instrumenata i aparata za mjerenje, kontrolu, ispitivanje, navigaciju i druge namjene, optičkih instrumenata i fotografske opreme, satova, motornih vozila, prikolica i poluprikolica, dijelova i pribora za motorna vozila i njihove motore, željezničkih i drugih lokomotiva i šinskih vozila, aviona, svemirskih letjelica, motocikala, bicikala, invalidskih kolica. 

Od svih gore navedenih treba istaknuti proizvodnju radnih mašina za preradu, obradu i oblikovanje metala i drugih materijala, kao i alata i mjernih instrumenata, jer su oni baza za sve ostale grane mašinogradnje.

U svjetskim razmjerima mašinogradnja se ubraja u najvitalniji dio metalurgije, koja potpuno slijedi njene tokove.

Mašinska industrija Sjedinjenih Američkih Država izvezla je 2015. roba u vrijednosti 166 milijardi USD.

Mašinogradnja zemalja EU udružena u grupaciju CECIMO proizvela je 2014. roba u vrijednosti 23,1 milijardi eura. U udruženju CECIMO, najveću proizvodnju imaju; Njemačka, Italija i Švicarska.

Evropska mašinogradnja ima klijente po cijelom svijetu, pa robe isporučuje u gotovo 200 različitih destinacija. Izvoz iznosi oko 80%, od toga se oko 46% izvozi se izvan Evrope. Po rastućim tržištima kao što je Kina, Rusija, Indija i Brazil, ali i razvijenim ekonomijama kao što je Japan, Južna Koreja, Tajvan i Sjedinjene Američke Države.

Lista najvećih proizvođača

Izvori

Vanjske veze 

 The European machine tool industry  

Industrija
Industrija